Un tractor (de l'anglés tractor, y iste d'o latín tractus, participio pasivo de trahĕre ‘rastrar’, y -or), que a-sobén se pronuncia "trautor" en aragonés de Semontano de Balbastro y de Sobrarbe y como "tractó" en aragonés ribagorzano, ye un vehíclo especial autopropulsau que se fa servir pa rastrar u empentar remolques, embarcacions, ainas u atra maquinaria u cargas pesadas. Bi ha tractors destinaus a diferents fainas, como l'agricultura, a construcción, a nautica, o movimiento de tierras u os mantenimientos d'espacios verdes profesionals (tractors compactos). Se caracterizan mas que mas por a suya buena capacidat d'adherencia a o terreno.